
INTRODUCERE


Experienţa europeană în ceea ce priveşte gazul de şist – ca o nouă sursă de gaz natural – este timidă. Reglementările europene cu privire la mediul înconjurător sunt considerate a avea cea mai mare relevanţă în pregătirea/autorizarea proiectelor de explorare/extragere a gazelor de şist şi, în mod special, în obţinerea autorizaţiilor (pentru anumite lucrări) şi a licenţelor (licenţa acordă unei entităţi dreptul exclusiv de explorare şi/sau exploatare, într-o anumită zonă geografică, pe o anumită perioadă de timp).


Fracturarea hidraulică (fracking) este un procedeu care constă în injectarea la presiune ridicată în pământ a unei imense cantităţi de apă amestecată cu nisip şi compuşi chimici, pentru a sparge rocile şi a elibera gazul natural existent în acestea. Metoda este utilizată ori de câte ori este descoperit un zăcământ de şisturi (roci laminate) în care se presupune că există gaz sau petrol (sau ambele) şi este folosită atât pe mare, cât şi pe uscat. Procedeul este extrem de controversat din cauza efectelor asupra mediului, printre care cel mai des invocate sunt cele legate de poluarea apei freatice, a aerului, distrugerea unei uriaşe zone de teren sau producerea de cutremure consecutive. Mişcările ecologiste consideră că exploatarea gazelor de şist ar trebui interzisă înainte de a se repeta catastrofa ecologică din aprilie 2010, când platforma petrolieră Deepwater Horizon
 a explodat în Golful Mexic. Mai mult, problema cel mai dificil de rezolvat o constituie tratarea apelor reziduale rezultate în urma procesului de fracturare. În plus, companiile care folosesc această metodă secătuiesc zona de exploatare de uriaşe rezerve de apă, astfel încât una dintre probleme este dacă să se vândă sau nu acestor companii apa de care au nevoie în procesul de extracţie.


În Europa, ţările cu potenţial gaz de şist, potrivit datelor preliminare estimate, sunt: Polonia (5,3 Tmc
), Franţa (5,1 Tmc), Norvegia (2,35 Tmc), Ucraina (1,19 Tmc), Suedia (1,16 Tmc), Danemarca (0,65 Tmc), Marea Britanie (0,57 Tmc), Olanda (0,48 Tmc), Turcia (0,42 Tmc), Germania (0,23 Tmc), Lituania (0,11 Tmc); în ceea ce priveşte rezervele României, un raport al EIA
 (U.S. Energy Information Administration) menţionează că, împreună cu Ungaria şi Bulgaria, deţinem cca. 0,54 Tmc. În prezent nu se cunoaşte o cifră oficială pentru resursele româneşti de gaze din şist, procesul de evaluare geologică fiind la începuturi; de asemenea, există o clauză de confidenţialitate în art.4 din Legea Petrolului nr. 238/2004
, care prevede că datele şi informaţiile incluse în fondul geologic naţional, precum şi baza de date conţinând resursele/rezervele naţionale de petrol sunt confidenţiale. În consecinţă, opinia publică şi mediul academic pot să facă doar presupuneri referitoare la potenţialul acestei resurse în România.
ReglementĂri la nivelul UE


În prezent, Uniunea Europeană nu dispune de o legislaţie specifică utilizării metodei fracturării hidraulice pentru exploatarea gazelor de şist. Factorii de decizie politică monitorizează continuu situaţia pentru a evalua necesitatea unor noi reglementări. Reglementările la nivel comunitar privind gazele de şist sunt un subiect aprins de dezbatere în Parlamentul European, discuţiile purtându-se de la completarea normelor existente, până la interzicerea procedeului. 

La 21 noiembrie 2012, Parlamentul European a adoptat două rezoluţii cu privire la explorarea şi exploatarea gazelor de şist, bazate pe rapoartele Comisiilor pentru energie şi mediu.

Raportul Comisiei Parlamentului European ITRE (pentru industrie, energie şi cercetare), privind „Aspecte industriale, de energie, precum şi alte aspecte ale gazului de şist şi petrolului”
 este, în general, favorabil şi susţine că statele membre au dreptul de a decide dacă să exploateze sau nu potenţialul resurselor neconvenţionale. Raportul menţionează rolul crucial la nivel mondial al producţiei de gaze de şist în asigurarea securităţii energetice şi a diversităţii pe termen lung, inclusiv în Europa, precum şi contribuţia sa la atingerea ţintei UE de reducere a emisiilor de gaze cu efect de seră cu 80-95% până în 2050, comparativ cu nivelurile din 1990. 


Al doilea raport, „Impactul asupra mediului al extracţiei gazelor de şist şi a petrolului din şisturi bituminoase”
, a fost elaborat de Comisia ENVI (pentru mediu, sănătate publică şi siguranţă alimentară) a Parlamentului European, mai puţin favorabil, cere o analiză riguroasă a reglementărilor europene şi o atenţie sporită în acordarea avizelor de explorare. Proiectul de raport confirmă faptul că riscurile sunt bine înţelese şi ar putea fi eventual gestionate cu tehnologia existentă, folosind cele mai bune practici. Se subliniază în special faptul că integritatea cimentării tubajului forajului este esenţială pentru prevenirea contaminării apelor subterane.


În ceea ce priveşte dezvăluirea substanţelor chimice utilizate în fluidele de fracturare, aceasta se consideră a fi o problemă-cheie în ambele rapoarte, Comisia ITRE solicitând informaţii complete, iar Comisia ENVI, pe de altă parte, solicitând prezentarea lor în mod obligatoriu. Există un interes crescând şi din partea industriei de a se adopta o procedură unitară în UE, în concordanţă cu linia dată de FracFocus
 în Statele Unite. FracFocus este un registru naţional on-line, condus de Consiliul de protecţie a apelor subterane şi Departamentul de Energie al SUA. Registrul permite publicului accesul la informaţii, folosind o bază de date care va conţine informaţii de la toate forajele, cu privire la componentele chimice utilizate în fracturarea hidraulică. În unele state din SUA, publicarea pe FracFocus este deja obligatorie.


În concluzie, cele două rezoluţii ale Parlamentului European susţin că fiecare stat membru are dreptul de a decide să exploateze sau nu gazul de şist, iar statele vor trebui să dea dovadă de precauţie în permiterea exploatării combustibililor fosili neconvenţionali până când se va stabili dacă legislaţia la nivelul UE în domeniu este adecvată. 


Dincolo de soluţiile inovatoare care pot să apară şi de elaborarea şi dezvoltarea unui Cod de bune practici la nivel european, rolul de a impune şi/sau a asigura respectarea reglementărilor de mediu revine guvernelor şi agenţiilor specializate din fiecare stat. Legislaţia Uniunii Europene pentru protecţia mediului este mai strictă decât cea din SUA, astfel că dezvoltarea gazelor de şist în Europa va fi mai costisitoare, reflectând o abordare mai responsabilă faţă de mediu.

SITUAŢIA ÎN EUROPA 


La 14 iulie 2011, Franţa a adoptat Legea nr.2011-835 privind interzicerea explorării şi exploatării minelor de hidrocarburi lichide şi gazoase prin fracturare hidraulică şi anularea licenţelor de exploatare pentru proiectele în curs care folosesc această tehnică
. 


Măsura a fost urmată de Bulgaria, care a adoptat la 18 ianuarie 2012 un moratoriu, aprobat de Parlament prin rezoluţie, potrivit căruia fracturarea hidraulică este complet interzisă, în condiţiile în care compania Chevron
 obţinuse, în mai 2011, o licenţă de explorare pe 5 ani în NE Bulgariei (Dobrudja, lângă Novi Pazar), un perimetru care se credea ca ar putea conţine resurse de până la 1 Tmc de gaz. În Bulgaria, explorarea gazelor de şist prin fracturare hidraulică a fost interzisă în primul rând ca urmare a protestelor pe scară largă din partea populaţiei. Parlamentul bulgar a înfiinţat, imediat după moratoriul din ianuarie 2012, o Comisie de anchetă pentru examinarea, analizarea şi discutarea bunelor practici şi a soluţiilor legislative în scopul reglementării explorării şi extracţiei resurselor minerale, în condiţiile protejării mediului înconjurător
.

O interdicţie similară a fost anunţată şi de CEHIA, ca urmare a unor ample proteste şi a unei petiţii semnate de un mare număr de cetăţeni. În primăvara anului 2011, două mari companii au obţinut licenţe, una pentru prospectarea depozitelor de gaze de şist în zona de lângă graniţa cu Polonia, cealaltă pentru începerea efectivă a extracţiei în Moravia de Est. Lipsa consultărilor cu guvernele locale şi protestele locuitorilor din zonele afectate au determinat, în aprilie 2012, retragerea licenţelor de către Guvern. În iunie 2012, un proiect de lege privind interzicerea oricărei activităţi prin procedeul fracturării hidraulice a fost adoptat, la prima lectură, în Senat (cu o singură obiecţie). Procedura s-a oprit aici, Parlamentul preferând să voteze mai degrabă un moratoriu propus de Guvern. Autorităţile au declarat că sunt preocupate de problemă, dat fiind faptul că legislaţia ţării este extrem de depăşită, iar un moratoriu ar permite timpul necesar pentru modificarea corespunzătoare a prevederilor legii mineritului şi geologiei, ale legii protecţiei mediului, ale legii apelor etc. De altfel, ministrul ceh al mediului a declarat că nu este grabă, unul dintre obiectivele strategice fiind acela de a aştepta soluţiile pe care Polonia urmează să le adopte.


În Suedia (Legea privind resursele minerale
) există doar câteva proiecte minore de prospectare a gazului de şist, iniţiate recent şi care se află încă în faza de studiu. Rezervele existente de gaz de şist sunt foarte vechi şi de mică adâncime (100-150m), motiv pentru care nu s-a folosit fracturarea hidraulică, ci un procedeu de micro-foraj prin care rocile sunt fracturate în mod natural, fără a se folosi aditivi chimici în apa pompată în roci.


În Marea Britanie, fracking-ul a fost suspendat temporar în 2011, iar Cuadrilla Resources Ltd. şi-a suspendat forajele în Nord-Vestul Angliei, după ce, potrivit specialiştilor, o serie de cutremure minore au fost legate de operaţiunile de fracturare hidraulică. Reprezentanţii Guvernului britanic au căzut de acord, în mai 2012, că potenţialul gazelor de şist este profund controversat, fără a asigura beneficii majore în reducerea emisiilor de carbon sau în reducerea costurilor la energie. 

Polonia este statul european considerat a avea cel mai mare depozit de gaze de şist. Începând cu 01.09.2011 au fost autorizate de Ministerul Mediului peste 100 de proiecte de prospectare/explorare a unor zone geografice de la Nord-Vest la Sud-Est, dintre care doar câteva proiecte au început forajele, restul  fiind în faza de studiere a riscurilor seismice.
 La 1.01.2012 a intrat în vigoare Legea geologiei şi a mineritului din 09.06.2011
 (GML2011), care include reglementări specifice în ceea ce priveşte hidrocarburile, activităţile de explorare/extragere şi aspecte privind mineritul. Legea protecţiei mediului din 27.04.2001
 conţine reglementări aplicabile, printre altele, şi gazelor de şist. Adiţional, există şi alte legi cu relativ impact la protecţia mediului în timpul explorării/exploatării gazelor de şist, precum legea apelor, legea privind evaluarea impactului de mediu, legea deşeurilor, legea deşeurilor de extracţie şi legea privind răspunderea pentru pagubele aduse mediului.


În prezent, posibilitatea adoptării unui singur act normativ în domeniul explorării şi exploatării gazelor de şist este în curs de analiză politică generală, dar nu s-au făcut declaraţii în acest sens de către Guvern; în schimb, Guvernul şi-a exprimat intenţia impozitării gazului de şist. Guvernul speră că reglementarea acestui domeniu va impulsiona economia, va reduce dependenţa de importurile de gaz din Federaţia Rusă şi va scădea preţurile la energie. Institutul Naţional de Geologie a estimat că depozitele de şist pot asigura producţia pentru cel puţin 25 de ani
. 


La jumătatea lunii februarie 2013, ministrul mediului a prezentat un amendament cuprinzător la Legea geologiei şi mineritului, precum şi alte 8 acte de consultare publică şi interministerială. Noile reglementări vizează modernizarea sistemului de licenţiere pentru hidrocarburi, dezvoltarea rapidă a explorării/exploatării în special a gazelor de şist şi, concomitent, creşterea numărului de locuri de muncă.

Polonia rămâne convinsă de avantajele economice şi politice pe care le oferă posibilitatea de a valorifica această noua resursă, atitudinea fermă în favoarea exploatării gazului de şist fiind asumată de întreaga clasă politică şi sprijinită, potrivit declaraţiilor oficiale, de 82% dintre cetăţeni. Polonia este şi ţara cea mai avansată la capitolul explorare, dar şi cea mai puternică susţinătoare a dezvoltării acestei industrii în Uniunea Europeană. 

Legislația minieră din Germania este formată din Legea federală a minelor (1980)
 și un număr de Ordonanțe miniere pe probleme tehnice și procedurale, cum ar fi Ordonanța privind evaluarea impactului asupra mediului a proiectelor miniere din 1990. Aceste dispoziții sunt aplicabile explorarea și exploatarea tuturor resurselor minerale în Germania. Legea federală a minelor (art.3 alin.2) diferențiază între resurse minerale care fac parte din proprietatea funciară (grundeigen) și altele care nu au acest regim juridic (bergfrei). Există proiecte de explorare în Renania de Nord -Westfalia, Saxonia Inferioară, Saxonia-Anhalt, Turingia şi Baden-Württemberg.
 


Cele mai multe materii prime enumerate în lege (metale, săruri, huilă și lignit, petrol, fluorină și bariţi) nu fac parte din proprietatea funciară. În plus, există alte materii prime, care nu sunt reglementate de Legea federală a minelor (de exemplu, nisip, pietriș, piatră naturală, turbă). Acestea intră în proprietatea particulară și, astfel, procedura de autorizare este determinată de alte legi, precum legea construcţiilor, legile privind protecția naturii și controlul poluării aerului etc. Cu toate acestea, gazele naturale fiind compuse din hidrocarburi, nu afectează dreptul de proprietate pentru suprafaţă, dar se încadrează în domeniul de aplicare al art.3, alin.3, teza 1 din Legea federală a minelor.  


Legea germană a minelor prevede o procedură secvențială în aprobarea proiectelor miniere. În primul rând, se face distincția între explorare și extracție. În ambele etape se face diferenţa între acordarea unei licențe și aprobarea activităților miniere prin intermediul unor planuri operaționale. 


Dezbaterea privind extragerea gazului de şist a devenit tot mai intensă. La începutul lunii februarie 2013, un grup de parlamentari din partea coaliţiei majoritare a solicitat Guvernului federal elaborarea unei legi care să stabilească în mod clar condiţiile de extracţie a gazului de şist. În prezent nu există o lege care să reglementeze separat domeniul gazelor de şist, iar autorităţile locale de minerit şi geologie decid asupra posibilităţilor şi condiţiilor de exploatare. La 11 februarie 2013, ministrul federal al mediului a declarat că în scurt timp va prezenta un proiect de lege privind gazele de şist care va conţine restricţii şi va interzice extracţia în zonele în care sunt depistate depozite de apă potabilă destinate consumului uman.

STATELE UNITE ALE AMERICII

În SUA, pionierul exploatării gazelor de şist, situaţia este în continuă schimbare. Statul New York a impus în august 2010 un moratoriu de un an asupra folosirii fracturării hidraulice, prelungit ulterior până în iulie 2012, iar statul New Jersey a procedat la fel în august 2011. În prezent, moratorii asemănătoare există în 16 state şi 67 de oraşe din SUA. În luna mai 2012, statul Vermont a devenit însă primul stat american care a interzis complet şi definitiv exploatarea gazelor de şist. Carolina de Nord este statul care a adoptat cel mai recent (mai 2012) un astfel de moratoriu până în anul 2014. 


Între timp IEA
 (International Energy Association), a elaborat noi reguli pentru proiectele de gaze neconvenţionale. Aceste reguli au ca scop să stabilească cele mai bune practici, dar şi de a „linişti un public sceptic”. Deşi aceste norme nu vor avea statut de reglementare ca atare, acestea sunt susceptibile de a influenţa modul în care vor evolua reglementările privind gazele de şist la nivelul UE şi al statelor membre. Se recunoaşte însă că deciziile pe tema gazelor de şist ar trebui să ia în considerare nu doar studiile existente (care în cea mai mare parte lipsesc sau sunt deficitare), dar şi planificarea de studii noi, necesare pentru a fundamenta în mod corespunzător dezbaterea şi deciziile. 


În Statele Unite ale Americii reglementarea activităţilor de explorare/exploatare a gazelor de şist, inclusiv a operaţiunilor de fracturare hidraulică şi forări orizontale, intră în jurisdicţia statelor. Totuşi, există câteva legi federale care reglementează doar anumite aspecte, precum Legea apei potabile (SDWA
), Legea apelor curate (CWA
), Legea aerului curat (CAA
) şi Legea pentru conservarea şi regenerarea resurselor (RCRA
). În ultimii ani, Guvernul Federal a fost sesizat cu tot mai numeroase solicitări, prin intermediul Agenţiei pentru protecţia mediului
 (EPA), de a supune unui regim juridic activităţile de fracturare hidraulică şi foraj orizontal.

În Statele Unite există o veche şi constantă tensiune privind reglementarea energiei, între Guvernul Federal şi celelalte state. Industria de petrol şi gaze a susţinut dintotdeauna că dezvoltarea extracţiei de gaz de şist trebuie reglementată la nivelul fiecărui stat şi că reglementările existente sunt suficiente pentru a proteja resursele de apă. Cu toate acestea, se înregistrează tot mai numeroase solicitări ale proprietarilor de terenuri, ale organizaţiilor de mediu şi grupurilor de cetăţeni pentru reglementarea la nivel federal şi demararea unor noi investigaţii privind posibila contaminare a apei în urma fracturărilor hidraulice.

� Georgeta Elisabeta Ionescu – Gazele de şist: o nouă provocare, iulie 2012, � HYPERLINK "http://www.ecomagazin.ro/metoda-de-fracturare-hidraulica-in-europa-incotro/" ��http://www.ecomagazin.ro/metoda-de-fracturare-hidraulica-in-europa-incotro/� 


� � HYPERLINK "http://www.bp.com/sectiongenericarticle800.do?categoryId=9048918&contentId=7082603" ��http://www.bp.com/sectiongenericarticle800.do?categoryId=9048918&contentId=7082603� 


� � HYPERLINK "http://www.ecomagazin.ro/efectul-pervers-al-gazului-de-sist/" ��http://www.ecomagazin.ro/efectul-pervers-al-gazului-de-sist/� 


� Tmc = trilioane metri cubi


� � HYPERLINK "http://www.eia.gov/analysis/studies/worldshalegas/" ��http://www.eia.gov/analysis/studies/worldshalegas/� 


� � HYPERLINK "http://www.cdep.ro/pls/legis/legis_pck.frame" ��http://www.cdep.ro/pls/legis/legis_pck.frame� 


� � HYPERLINK "http://www.ecomagazin.ro/nivelul-si-modalitatile-de-reglementare-a-exploatarii-gazelor-de-sist-prin-fracturare-hidraulica/" ��http://www.ecomagazin.ro/nivelul-si-modalitatile-de-reglementare-a-exploatarii-gazelor-de-sist-prin-fracturare-hidraulica/� 


� � HYPERLINK "http://www.europarl.europa.eu/sides/getDoc.do?pubRef=-%2f%2fEP%2f%2fTEXT%2bREPORT%2bA7-2012-0284%2b0%2bDOC%2bXML%2bV0%2f%2fRO&language=RO" ��http://www.europarl.europa.eu/sides/getDoc.do?pubRef=-%2f%2fEP%2f%2fTEXT%2bREPORT%2bA7-2012-0284%2b0%2bDOC%2bXML%2bV0%2f%2fRO&language=RO� 


� � HYPERLINK "http://www.europarl.europa.eu/sides/getDoc.do?pubRef=-%2f%2fEP%2f%2fTEXT%2bREPORT%2bA7-2012-0283%2b0%2bDOC%2bXML%2bV0%2f%2fRO&language=RO" ��http://www.europarl.europa.eu/sides/getDoc.do?pubRef=-%2f%2fEP%2f%2fTEXT%2bREPORT%2bA7-2012-0283%2b0%2bDOC%2bXML%2bV0%2f%2fRO&language=RO� 


� � HYPERLINK "http://fracfocus.org/" ��http://fracfocus.org/� 


� � HYPERLINK "http://www.legifrance.gouv.fr/affichTexte.do?cidTexte=JORFTEXT000024361355&dateTexte=&categorieLien=id" ��http://www.legifrance.gouv.fr/affichTexte.do?cidTexte=JORFTEXT000024361355&dateTexte=&categorieLien=id� 


� � HYPERLINK "http://www.chevron.com/deliveringenergy/naturalgas/shalegas/" ��http://www.chevron.com/deliveringenergy/naturalgas/shalegas/� 


� � HYPERLINK "http://www.parliament.bg/en/parliamentarycommittees/members/1464" ��http://www.parliament.bg/en/parliamentarycommittees/members/1464� 


� � HYPERLINK "http://cloud2.gdnet.org/~research_papers/Shale%20gas%20in%20Bulgaria,%20the%20Czech%20Republic%20and%20Romania" ��http://cloud2.gdnet.org/~research_papers/Shale%20gas%20in%20Bulgaria,%20the%20Czech%20Republic%20and%20Romania� 


� � HYPERLINK "http://www.sgu.se/dokument/service_sgu_publ/SGU-rapport_2007-26_minerals-act_ordinance.pdf" ��http://www.sgu.se/dokument/service_sgu_publ/SGU-rapport_2007-26_minerals-act_ordinance.pdf� 


� � HYPERLINK "http://www.shale-gas-information-platform.org/categories/legislation/expert-articles/rutkowska-article.html" ��http://www.shale-gas-information-platform.org/categories/legislation/expert-articles/rutkowska-article.html� 


� � HYPERLINK "http://www.mos.gov.pl/g2/big/2012_06/e1fd8f256cbc5cefb421364232bf09dc.pdf" ��http://www.mos.gov.pl/g2/big/2012_06/e1fd8f256cbc5cefb421364232bf09dc.pdf� 


� � HYPERLINK "http://www.mos.gov.pl/artykul/5105_act_of_27th_april_2001_environment_protection_law/19548_act_of_27th_april_2001_environment_protection_law.html" ��http://www.mos.gov.pl/artykul/5105_act_of_27th_april_2001_environment_protection_law/19548_act_of_27th_april_2001_environment_protection_law.html� 


� � HYPERLINK "http://www.huffingtonpost.com/2013/01/11/poland-shale-gas-law-regulation-fracking_n_2454572.html" ��http://www.huffingtonpost.com/2013/01/11/poland-shale-gas-law-regulation-fracking_n_2454572.html� 





� � HYPERLINK "http://www.gesetze-im-internet.de/bbergg/index.html" ��http://www.gesetze-im-internet.de/bbergg/index.html� 


� � HYPERLINK "http://www.shale-gas-information-platform.org/categories/legislation/expert-articles/ludwig-article.html" ��http://www.shale-gas-information-platform.org/categories/legislation/expert-articles/ludwig-article.html� 


� � HYPERLINK "http://www.naturalgaseurope.com/germany-shale-gas-law-update" ��http://www.naturalgaseurope.com/germany-shale-gas-law-update�


� � HYPERLINK "http://www.shale-gas-information-platform.org/categories/legislation/expert-articles/sakmar-article.html#c519" ��http://www.shale-gas-information-platform.org/categories/legislation/expert-articles/sakmar-article.html#c519� 


� � HYPERLINK "http://www.iea.org/" ��http://www.iea.org/� 


� � HYPERLINK "http://www.e-laws.gov.on.ca/html/statutes/english/elaws_statutes_02s32_e.htm" ��http://www.e-laws.gov.on.ca/html/statutes/english/elaws_statutes_02s32_e.htm� 


� � HYPERLINK "http://epw.senate.gov/water.pdf" ��http://epw.senate.gov/water.pdf� 


� � HYPERLINK "http://www.epa.gov/air/caa/" ��http://www.epa.gov/air/caa/� 


� � HYPERLINK "http://www.epa.gov/agriculture/lrca.html" ��http://www.epa.gov/agriculture/lrca.html� 


� � HYPERLINK "http://www.epa.gov/" ��http://www.epa.gov/� 

